**ΙΔΙΩΤΙΚΟ ΣΥΜΦΩΝΗΤΙΚΟ**

**ΣΥΜΒΑΣΗ ΑΝΕΞΑΡΤΗΤΩΝ ΥΠΗΡΕΣΙΩΝ**

Στον/στην ............................. σήμερα, …....../........./……….…,

Μεταξύ: …………………..…….………….…, που εδρεύει στον / στην……………………………………,

με ΑΦΜ …..……………………….., νόμιμα εκπροσωπούμενη από τον κ. ...........................................,

(στο εξής «ΟΜΑΔΑ»), και.....................................................................................................................,

κάτοικο ……………………………………………………………………, με ΑΦΜ ….……………………..,

(στο εξής «ΠΡΟΠΟΝΗΤΗΣ»),

Συμφωνήθηκαν και έγιναν αμοιβαία αποδεκτά τα ακόλουθα:

Η/ το ΠΑΕ / ΣΩΜΑΤΕΙΟ προσέλαβε τον κ. …………………………………………….…………………… στην θέση του Προπονητή της ΟΜΑΔΑΣ.

Ο κ. ......................................................................., είναι πιστοποιημένος προπονητής ποδοσφαίρου,

κάτοχος ταυτότητας τριετίας UEFA ........................., έκδοσης ΕΠΟ και επιθυμεί να εργαστεί στην ΟΜΑΔΑ, με τους κάτωθι όρους και συμφωνίες:

**1.- ΥΠΟΧΡΕΩΣΕΙΣ / ΚΑΘΗΚΟΝΤΑ ΤΟΥ ΠΡΟΠΟΝΗΤΗ**

1.1.- Ο Προπονητής θα παρέχει με την μέγιστη επαγγελματική του γνώση και ικανότητα, όλες τις υπηρεσίες και τα καθήκοντα που συνάδουν με την θέση του Προπονητή της Ομάδας, όπου και όταν απαιτηθεί ακόμη και αν δεν έχει προβλεφθεί ρητά με την παρούσα. Τούτο οφείλει να πράττει κατά την διάρκεια όλης της περιόδου που διαρκεί το παρόν συμφωνητικό και για όλους τους αγώνες (επίσημους, φιλικούς, φιλανθρωπικούς, κλπ.) που θα συμμετάσχει η Ομάδα.

1.2.- Ειδικότερα, ο προπονητής διατηρεί πρωτοβουλία και ελευθερία ενέργειας, καθορίζοντας ο ίδιος τις συνθήκες εργασίας του, δηλαδή τον τόπο, τον χρόνο, τον τρόπο και την έκταση της παροχής. Δεν υπόκειται στον έλεγχο, στην εποπτεία και στην εξάρτηση της ομάδος ως προς τον τόπο, τον χρόνο και τον τρόπο παροχής της εργασίας που του έχει ανατεθεί.

**2.- ΠΕΡΙΟΔΟΣ ΑΠΑΣΧΟΛΗΣΗΣ**

Η περίοδος απασχόλησης συμφωνείται να ξεκινήσει με την υπογραφή του παρόντος και να λήξει την επομένη της τελευταίας ημέρας της αγωνιστικής περιόδου .................................... και σε κάθε περίπτωση το αργότερο την........................................

**3.- ΜΗΝΙΑΙΟΣ ΜΙΣΘΟΣ**

Ο μηνιαίος καθαρός μισθός του Προπονητή καθ’ όλη τη διάρκεια της παρούσας συμφωνίας ορίζεται στα …………………….€.

**3.1.- ΕΠΙΠΡΟΣΘΕΤΑ ΠΟΣΑ**

3.1.1.- Επιπροσθέτως στον παραπάνω μισθό, συμφωνείται ότι ο Προπονητής θα λάβει το συνολικό καθαρό ποσό των ......................... €, σε δόσεις ως ακολούθως:........................................

3.1.2.- Σε περίπτωση που η Ομάδα κατακτήσει το Πρωτάθλημα κατά την αγωνιστική περίοδο ..........................., ο Προπονητής θα λάβει ως πριμ/έκτακτη παροχή το ποσό των………………… € καθαρά.

3.1.3.- Σε περίπτωση που η Ομάδα κατακτήσει το Κύπελλο κατά την αγωνιστική περίοδο ................................., ο Προπονητής θα λάβει ως πριμ/έκτακτη παροχή το ποσό των …………… € καθαρά.

3.1.4- Το παράβολο έκδοσης Δελτίου Πιστοποίησης Προπονητή Ποδοσφαίρου (κάρτα πάγκου) καταβάλετε εξ’ ολοκλήρου από την/ο ΠΑΕ/Σωματείο.

3.1.5.- Τα ως άνω ποσά θα καταβληθούν καθαρά απαλλαγμένα από κάθε είδους τακτική φορολογική υποχρέωση που ανακύπτει από τα με την παρούσα εισπραχθέντα εισοδήματα.

**4.- ΚΟΙΝΩΝΙΚΗ ΑΣΦΑΛΙΣΗ**

Επίσης συμφωνείται ότι η Ομάδα θα είναι υπεύθυνη να καλύψει όλες τις ασφαλιστικές εισφορές που επιβάλλονται από τις Ελληνικές αρχές κοινωνικής ασφάλισης.

**5.- ΤΕΡΜΑΤΙΣΜΟΣ ΣΥΜΦΩΝΙΑΣ**

Η παρούσα συμφωνία τερματίζεται αυτοδικαίως κατά την ημερομηνία λήξης ως συμφωνήθηκε ανωτέρω στο όρο 2. Σε περίπτωση διακοπής, πριν την ημερομηνία λήξης, του παρόντος, γίνεται η λύση του ηλεκτρονικά μέσω TAXIS στην αρμόδια ΔΟΥ.

**6.- ΕΜΠΙΣΤΕΥΤΙΚΟΤΗΤΑ / ΔΗΜΟΣΙΑ ΣΧΟΛΙΑ, ΔΗΛΩΣΕΙΣ ΚΑΙ ΣΥΝΕΝΤΕΥΞΕΙΣ**

Ο Προπονητής έχει την υποχρέωση κατά την διάρκεια της απασχόλησης του στην Ομάδα και για ………….. έτη από τη λήξη της, οποτεδήποτε και αν επέλθει:

Α) Να θεωρήσει ως εμπιστευτικές και να μην διαρρεύσει σε τρίτο πρόσωπο πληροφορίες σχετικά με τους παίκτες ή/και το τεχνικό επιτελείο και τη διοίκηση της ΟΜΑΔΑΣ που ήρθαν σε γνώση του κατά τη διάρκεια της απασχόλησης του καθώς και πληροφοριών σε σχέση με την παρούσα σύμβαση εκτός εάν απαιτούνται από δικαστικές αρχές.

Β) Να απέχει από οποιοδήποτε δημόσιο ή ιδιωτικό σχόλιο, όπου υπάρχει η πιθανότητα να δημοσιευτεί ή από κάθε άλλο μέσο να διανεμηθεί στην ευρύτερη δημόσια σφαίρα, εναντίον της Ομάδας, της διοίκησης, των ποδοσφαιριστών ή οποιουδήποτε άλλου φυσικού ή νομικού προσώπου που η Ομάδα συνδέεται είτε ως άλλος εμπορικός υποστηρικτής.

Γ) Να σέβεται και να ακολουθεί τις αποφάσεις της Διοίκησης σε όλα τα θέματα χωρίς αρνητικά σχόλια και ερμηνείες.

Δ) Να μην προβαίνει σε δυσμενή σχόλια και επικρίσεις που είναι πιθανό να προξενήσουν οιαδήποτε βλάβη στην Ομάδα, τον Πρόεδρο της ή/και τους εργαζόμενους της, να δυσφημίσουν ή να πλήξουν την εικόνα της ενώπιον των φιλάθλων της και εν γένει της αθλητικής κοινής γνώμης.

Ε) Να επικοινωνεί και συνεργάζεται με τη Διοίκηση της Ομάδας και ειδικότερα με τον Διευθύνοντα Σύμβουλο ή τον Γενικό Διευθυντή πριν και ώστε να δώσει συνεντεύξεις, οι οποίες είναι πέραν της υποχρέωσής του σύμφωνα με τους κανονισμούς του ποδοσφαίρου.

**7.- ΑΛΛΕΣ ΥΠΟΧΡΕΩΣΕΙΣ ΤΟΥ ΠΡΟΠΟΝΗΤΗ ΚΑΙ ΤΗΣ ΟΜΑΔΑΣ**

Ο Προπονητής επιπροσθέτως των άλλων υποχρεώσεων που αναφέρονται σε προηγούμενες όρους, έχει την υποχρέωση:

7.1- Ο Προπονητής θα επιδείξει ανάλογη φροντίδα και επιμέλεια και θα λάβει κάθε δυνατό μέτρο για να προστατέψει την εικόνα και τη φήμη της Ομάδας και θα απέχει από κάθε ενέργεια που είναι πιθανόν να επιφέρει ζημιά στην Ομάδα.

7.2- Να προστατέψει και να χρησιμοποιήσει κατάλληλα την περιουσία που η Ομάδα θα του εμπιστευτεί και θα είναι υπεύθυνος να αποζημιώσει οποιαδήποτε ζημιά πέραν της συνήθους φθοράς εκ της χρήσης. Οποιοδήποτε ποσό που η Ομάδα θα πρέπει να καταβάλει ώστε να καλύψει τις ζημιές που προκλήθηκαν στην περιουσία, θα παρακρατηθούν από οποιοδήποτε ποσό οφείλεται στον Προπονητή.

7.3- Ο Προπονητής θα ειδοποιεί άμεσα την Ομάδα για κάθε αλλαγή κατοικίας του, τηλεφωνικών αριθμών και οποιοδήποτε άλλη πληροφορία που έχει άμεση επίπτωση στην ομαλή εφαρμογή της παρούσας συμφωνίας.

7.4- Τα μέρη ρητά συμφωνούν ότι η Ομάδα δύναται να συμψηφίζει με τις αποδοχές του Προπονητή τυχόν ανταπαιτήσεις της από οποιαδήποτε αιτία, ήτοι ενδεικτικά από πρόστιμο που έχει επιβληθεί στον Προπονητή με απόφαση Πειθαρχικού Οργάνου της ΕΠΟ ή της ΕΠΣ.

**8.- ΔΙΑΜΕΣΟΛΑΒΗΤΗΣ**

Οι συμβαλλόμενοι συμφωνούν και αναγνωρίζουν ότι για την κατάρτιση της παρούσας σύμβασης δεν μεσολάβησε διαμεσολαβητής ή οιασδήποτε τρίτος και εκ τούτου κανένα ποσό δεν θα είναι πληρωτέο από την Ομάδα προς οποιοδήποτε σύμβουλο ή Διαμεσολαβητή ή για οποιοδήποτε άλλη συναφή υπηρεσία προς οποιοδήποτε τρίτο φυσικό ή νομικό πρόσωπο για την παρούσα συμφωνία. Εάν η Ομάδα διαταχθεί από οποιοδήποτε Δικαστήριο ή Επιτροπή Επίλυσης Διαφορών ή/και οποιοδήποτε όργανο ή αρχή να καταβάλει οποιοδήποτε ποσό σε τρίτο μέρος, η Ομάδα θα δύναται να συμψηφίσει το εν λόγω ποσό με τις αποδοχές του Προπονητή ή αν δεν υπάρχουν τυχόν τέτοιες να αξιώσει πλήρη αποζημίωση από τον Προπονητή.

**9.- ΑΛΛΟΙ ΟΡΟΙ**

9.1.- Η παρούσα συμφωνία αποτελεί τη συνολική συμφωνία μεταξύ των μερών σε σχέση με το αντικείμενο και τα ποσά και αντικαθιστά κάθε και όλες τις προηγούμενες συμφωνίες, διαβουλεύσεις, γραπτές και/ή προφορικές, μεταξύ των μερών σχετικά με το αντικείμενο της παρούσας.

9.2.- Οποιαδήποτε τροποποίηση της παρούσας συμφωνίας είναι έγκυρη μόνο αν είναι γραπτή και υπογράφεται από τα συμβαλλόμενα μέρη.

9.3.- Η ακύρωση κάποιου όρου της συμφωνίας δεν υποδηλώνει σε καμία περίπτωση τη συνολική ακύρωση της συμφωνίας.

9.4.- Όλες οι ανακοινώσεις, ειδοποιήσεις, αιτήσεις, συναινέσεις και άλλες επικοινωνίες, απαιτείται ή επιτρέπεται από την παρούσα συμφωνία (που αναφέρονται από κοινού ως «Ειδοποιήσεις») θα πρέπει να υποβάλλεται γραπτώς και θα αποστέλλεται με κάθε μέσο που πιστοποιούν το περιεχόμενό τους, όπως με e-mail με αποδεικτικό παραλαβής, e-mail αποστέλλεται επίσημα, στα ακόλουθα μέσα επικοινωνίας:

Στην Ομάδα E-mail ……………………………………..

Στον Προπονητή E-mail ……………………………………..

9.5.- Οι συμβαλλόμενοι υποχρεωτικά συμφωνούν και αποδέχονται ότι καθιστούν αποκλειστικά αρμόδια για την επίλυση των τυχόν μεταξύ τους οικονομικών διαφορών τις αρμόδιες επιτροπές που καθορίζονται στο καταστατικό και τους κανονισμούς της Ε.Π.Ο.

Σε πίστωση των παραπάνω συντάχθηκε το παρόν σε 4 όμοια πρωτότυπα, τα οποία, αφού διαβάστηκαν από τα συμβαλλόμενα μέρη, υπογράφονται ανεπιφύλακτα όπως ακολουθεί και κατατίθεται ηλεκτρονικά μέσω TAXIS στην αρμόδια ΔΟΥ και συνοδεύεται από το αποδεικτικό TAXIS της ΔΟΥ.

Η ομάδα έλαβε 3 και ο Προπονητής ένα εξ’ αυτών.

**Οι συμβαλλόμενοι**

**Για την ΟΜΑΔΑ Ο ΠΡΟΠΟΝΗΤΗΣ**